देवड़ावास हाइटेक नर्सरी के लिए महिला दल रवाना
देवड़ावास हाइटेक नर्सरी के लिए महिला दल रवाना
टोडारायसिंह| मोरभाटियानपंचायत के मोरड़ा से मंगलवार को आत्मा योजनांतर्गत एक दिवसीय महिला भ्रमण दल देवड़ावास स्थित हाइटेक नर्सरी के लिए रवाना हुआ, जिसे सरपंच हरजीराम गुर्जर ने हरी झण्डी दिखा कर रवाना किया। इस अवसर पर जगदीश प्रसाद मीणा सहायक कृषि अधिकारी गणेती, क्षेत्रीय कृषि पर्यवेक्षक कुलदीप यादव, शकील अहमद, बुद्धिप्रकाश, प्रेमराज बैरवा, रामफूल बैरवा, गोपाल कई ग्रामवासी उपस्थित रहे।
मुंडियाकलांस्कूल में विद्यार्थियों को दी विदाई
मोर| मुंडियाकलांपंचायत के गांव नारेडा के राउप्रावि में सीनियर विद्यार्थियों को विदाई दी गई। इस अवसर पर जूनियर्स ने सीनियर विद्यार्थियों के अक्षत का तिलक लगाकर माला पहना मुंह मीठा करवाया। समारोहपूर्वक दी गई विदाई में मुख्य अतिथि ब्लॉक शिक्षा अधिकारी फजरुद्दीन थे। एबीईईओ अब्दुल रऊफ ने आशीर्वाद समारोह में कहा कि परीक्षा की सालभर की मेहनत का फल होता है। प्रभारी यतींद्रसिंह खंगारोत ने कहा कि अच्छी तैयारी के साथ परीक्षा मे बैठे ताकि विद्यालय का परीक्षा परिणाम शतप्रतिशत रहे। आठवीं कक्षा के विद्यार्थियों ने पूर्व राष्ट्रपति डॉ. एपीजे अबुल कलाम की तस्वीर विद्यालय में भेंट की।
राजनारायणपारीक जल स्वावलंबन के प्रभारी
टोडारायसिंह| मुख्यमंत्रीजल स्वावलंबन योजना के टोडारायसिंह-मालपुरा प्रभारी भाजपा जिला महामंत्री रामचंद्र गुर्जर ने टोडारायसिंह क्षेत्र में जल स्वावलंबन योजना की सफल क्रियान्वति के लिए कार्यों को पार्टी स्तर पर देखरेख करने के लिए राजनारायण पारीक को प्रभारी नियुक्त किया है। राजनारायण पारीक मुख्यमंत्री जल स्वावलंबन योजना में स्वीकृत कार्यों की देखरेख संबधित किसानों को योजना की जानकारी देंगे।
अंतरराष्ट्रीयमहिला दिवस पर आज होंगे कई कार्यक्रम
टोंक| पटवारप्रशिक्षण केंद्र में बुधवार को अंतरराष्ट्रीय महिला दिवस मनाया जाएगा। महिला एवं बाल अधिकािरता विभाग की उपनिदेशक मंजू पारीख ने बताया कि कार्यक्रम में कलेक्टर सूबेसिंह यादव, जिलाप्रमुख सत्यनारायण यादव आदि भाग लेंगे। अजीम प्रेमजी फाउंडेशन एवं जनसरोकार मंच की ओर से अंतरराष्ट्रीय महिला दिवस पर जिले के महिला चित्रकारों द्वारा बनाई गई चित्रों की प्रदर्शनी होगी। वहीं सामाजिक विकास एव महिला समता के प्रयास विषय को लेकर दोपहर 1 बजे से 3 बजे तक विचार गोष्ठी का आयोजन भी किया जाएगा।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva